
REFERAT DE APROBARE
la proiectul de hotărâre privind aprobarea aderării U.A.T. comuna Ion Corvin la ASOCIAȚIA GRUP LOCAL DOBROGEA NORD



Din zona pescărească și de acvacultură Dobrogea Nord fac parte localitățile: Năvodari, Ovidiu, Lumina, Cernavodă, Corbu, Mihail Kogălniceanu, Săcele, Mihai Viteazu, Istria, Cogealac, Cuza Vodă, Mircea Vodă, Rasova, Seimeni, Aliman, Oltina, Lipnița, Ostrov, Peștera și comunitatea de pescari din partea costieră a Municipiului Constanța, începând din zona Portului (inclusiv), până la Pescărie (inclusiv), Stațiunea Mamaia, Lacul Tăbăcăriei și Lacul Siutghiol.
Comuna noastră face parte din teritoriul eligibil al viitoarei strategii a Grupului de acțiune locală în domeniul pescuitului (GL) Dobrogea Nord (2021-2027), întrucât dispune de următoarele beneficii:
-	îndeplinește principala condiție de eligibilitate pentru a aplica în vederea accesării fondurilor europene destinate sectorului de pescuit și acvacultură;
-	oferă potențialilor beneficiari interesați, posibilitatea accesării fondurilor europene adresate domeniului pescăresc și al acvaculturii, în arealul comunei noastre.
	Este oportună includerea teritoriului comunei noastre în teritoriul eligibil Grupului de acțiune locală (GL) Dobrogea Nord în vederea lansării Programului pentru Acvacultură și Pescuit (PAP) 2021-2027 și a demarării procesului de elaborare a documentației unei noi strategii de dezvoltare locală integrată în cadrul aceluiași teritoriu existent, pentru a aprofunda și a răspunde corect nevoilor comunităților pescărești din județul Constanța, în exercițiul financiar 2021-2027.
	Urmare celor relatate anterior, rog consiliul local să dezbată proiectul de hotărâre și să adopte o hotărâre în acest sens.

